**KUTSESTANDARD**

**Tisler, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Tisler, tase 4 | 4 |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Tisler on oskustööline, kes töötab enamasti mööblitööstuse ja puidutöötlemise ettevõtetes valmistades puit- ja puidupõhistest materjalidest mööblit ja puittooteid (uksi, aknaid, treppe jne). Ta teostab erinevaid tööoperatsioone, kasutades selleks mitmesuguseid puidu töötlemise, viimistlemise ja monteerimise võtteid ning vahendeid.  Tisler, tase 4 töötab töökorraldusest lähtuvalt kas iseseisvalt või meeskonnas. Ta korraldab oma tööd ning planeerib tööaega ja materjale aja- ja kuluefektiivselt. Töö eeldab suhtlemist meeskonnaliikmete ja partneritega.  Tisler töötab peamiselt siseruumides. Töö on vaheldusrikas. Töökeskkond võib olla mürarohke, selles võib esineda puidutolmu ja keemilisi ained ning seetõttu on kohustuslik kasutada isikukaitsevahendeid.  Tisleri põhilisteks töövahenditeks on puidutöötlemispingid ja elektri-, pneumaatilised ning teised käsitööriistad, lihtsamad liimimise, pealistamise ja viimistlemise seadmed. |
| Kommentaarid: |
| **A.2 Tööosad** |
| A.2.1 Ettevalmistustööd puit- või puidupõhistest materjalidest toodete valmistamiseks  A.2.2 Puit- ja puidupõhiste materjalide mehaaniline ja lõiketöötlemine tööpinkidel  A.2.3 Toorikute, detailide või toodete lõiketöötlemine käsitööriistadega, sh pneumo- ja elektriliste käsitööriistadega  A.2.4 Puit- ja puidupõhistest materjalidest detailide ja toodete viimistlemine  A.2.5 Mööbli ja puittoodete koostetööd |
| **A.3 Kutsealane ettevalmistus** |
| Tislerina töötavad inimesed, kelle kutseoskused on omandatud kutseõppe tasemeõppes või praktilise töö käigus (vt ka B.1.1). |
| **A.4 Enamlevinud ametinimetused** |
| Tisler, mööblitisler. |
| Kommentaarid: |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Tislerite töös muutuvad järjest olulisemaks parimate valdkondlike praktikate tundmine, puit- ja puidupõhise materjali ökonoomse kasutamise oskused, jooniste tehnilise lugemise oskus ning masinjoonestamise tundmine (3D- ja CAD-programmid).  Jätkuvalt olulised on ergonoomiliste töövõtete tundmine ning tööohutuse ja töö turvalisuse tagamise teadmised ja oskused, samuti muutustega kohanemise oskused, sh avatus uute ja/või täiendavate oskuste omandamisele.  Kasvav tähtsus on oskusel kasutada efektiivselt aega, sh optimeerida tööprotsessi. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Tisler, tase 4 kutse taotlemisel tuleb tõendada üldoskused B.2 ja kohustuslikud kompetentsid B.3.1-B.3.5. |
| **B.1.1 Kvalifikatsiooninõuded kutse taotlemisel, kutse taastõendamisel** |
| 1. Kutse taotlemisel:  1.1 läbitud täies mahus tisler, tase 4 kutseõppe õppekava või  1.2 vähemalt 3-aastane töökogemus tislerina. |

|  |
| --- |
| **B.2 Tisler, tase 4** **üldoskused** |
| Tegevusnäitajad:   1. Kasutab oma tööeesmärkide saavutamiseks kõiki omandatud valdkonnaspetsiifilisi teadmisi ja oskusi ning valmistab kvaliteetseid tooteid, mis vastavad etteantud tehnilisele dokumentatsioonile. 2. Planeerib ja koordineerib ise oma tegevust, paneb paika ajakava ning peab kinni kokkulepitud tööplaanist ja tähtaegadest. 3. Kavandab, ajastab ja korraldab oma tööd nii, et saavutada eesmärgid minimaalse ressursikuluga. 4. Järgib kehtivaid juhiseid, nõudeid, eeskirju, õigusakte, standardeid jmt. 5. Kasutab oma tegevuses enda ja teiste tervist säästvaid tööviise ning järgib ohutusnõudeid. 6. Hoiab töökoha ja masinad korras ja puhtana, sh järgib jäätmekäitlusnõudeid. 7. Käitub suhtlusolukordades korrektselt ja väljendab ennast viisakalt. 8. Annab õnnetuses osalenule, vigastatule, terviserikkega inimesele või muul moel kannatanule esmast abi kuni arsti saabumiseni. 9. Teadvustab arendamist vajavaid oskuseid oma töös ja suudab leida viise, kuidas ennast täiendada. 10. Suudab erialases tegevuses esilekerkivate probleemide korral leida optimaalseid lahendusi ning arvestab saadud tagasisidega. 11. Panustab meeskonnatöösse, järgides püstitatud eesmärke ning mõistes enda ja kolleegide rolli tootmisprotsessis. 12. Kasutab oma töös probleemilahenduse osaoskust iseseisva kasutaja tasemel (vt lisa 2 „Digioskuste enesehindamise skaala“). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Ettevalmistustööd puit- või puidupõhistest materjalidest toodete valmistamiseks** | **EKR tase 4** |
| Tegevusnäitajad:   1. Koostab kooste, alakooste ja detaili joonised(sealhulgas CAD/CAM programme kasutades 2D tasemel) vastavalt etteantud tööülesandele. Selgitab välja puittoote jooniselt toote valmistamiseks vajaliku info millest lähtuvalt planeerib oma töötegevused. 2. Organiseerib lähtuvalt tööoperatsioonist töökoha ning tööks vajalikud toorikud, detailid ja abimaterjalid (liim, servakant, spoon, furnituurid jm). 3. Kontrollib üle šabloonide ja rakiste olemasolu ja nende korrasoleku, vajadusel valmistab need ise. 4. Valib ja valmistab ette vajalikud töövahendid (nt käsitööriistad, elektrilised ja pneumaatilised käsitööriistad), lähtudes tehnilisest dokumentatsioonist. | |
| Kommentaarid: | |
| Teadmised:   1. mööbli ja puittoodete joonistel kasutatavad tähistused ja kujutamisvõtted; 2. üldteadmised CAD/CAM tarkvara kasutamisest; 3. toote tehnilise dokumentatsiooni koostamise eesmärk 4. puit- ja puidupõhised materjalid; 5. puit- ja puidupõhistest materjalidest toodete valmistamisel kasutatavad muud materjalid (metall, klaas, plastkomposiitmaterjalid, kõrgsurvelaminaat jne); 6. toote detailide ühendamiseks kasutatavad seotised; 7. mööbli ja puittoodete valmistamise tehnoloogiad; 8. töövahendid ja seadmed, nende kasutamise ohutusnõudeid; 9. ohutusnõuded materjalide käitlemisel (SDS ohutuskaart); 10. erinevaid furnituurid ja nende tüüpmõõtmed; 11. toorikute töötlemisvarude vajalikkus. | |
| Kommentaarid: | |
| **B.3.2** **Puit- ja puidupõhiste materjalide mehaaniline ja lõiketöötlemine tööpinkidel** | **EKR tase 3** |
| Tegevusnäitajad:   1. Veendub tööpingi tööorgani, mõõte- ja kaitseseadmete ning jäätmeärastuse süsteemi korrasolekus. 2. Kontrollib üle tehnoloogiaprotsessis vajalike parameetritega suruõhu, tööorgani töötemperatuuri jm nõuetele vastavuse, tööpingis paiknevate lõikeriistade, lihv- ja abimaterjalide vastavuse tehnilisele dokumentatsioonile ning nende korrasoleku. 3. Seadistab lähtudes etteantud tööülesandest ja tehnilisest dokumentatsioonist tööpingi, kasutades šabloone, rakiseid ja mõõteriistu, valides ja paigaldades sobiva lõikeriista ja lihvmaterjali. 4. Mehaanilisel töötlemisel seadistab tehnoloogiale vastavad parameetrid (temperatuur, surve jm). 5. Valmistab tööpingil mehaanilise (liimimine, spoonisärgi koostamine, pressimine, servapealistus jms) või lõiketöötlemise teel (saagimine, hööveldamine, puurimine, freesimine, treimine, lihvimine) toorikuid, detaile või tooteid, rakendades ergonoomilisi ja ohutuid töövõtteid. 6. Kontrollib pisteliselt töö käigus tooriku, detaili või toote vastavust tehnilises dokumentatsioonis antud mõõtmetele ja kvaliteedinõuetele, hinnates visuaalselt või kasutades selleks mõõteriistu, kaliibreid, etalondetaile jms. | |
| Kommentaarid: | |
| Teadmised:   1. tööpinkide konstruktsioonid ja nende tehnoloogilised võimalused; 2. lõikeriistad ja lihvmaterjalid; 3. mõõteriistade, kaliibrite, etalondetailide jms kasutamise põhimõtted; 4. puit- ja puidupõhiste materjalide lõiketöötlemise põhimõtted; 5. puit- ja puidupõhiste materjalide mehaanilise töötlemise põhimõtted; 6. puit- ja puidupõhistest materjalidest toodete valmistamisel kasutatavate lisamaterjalide (nt komposiit) töötlemise põhimõtted; 7. puit- ja puidupõhiste materjalide mehaanilised ja füüsikalised omadused, puidurikked ja kasutamisvõimalused; 8. ohutusnõuded materjalide käitlemisel (SDS ohutuskaart); | |
| Kommentaarid: | |
| **B.3.3 Toorikute, detailide või toodete lõiketöötlemine käsitööriistadega, sh pneumo- ja elektriliste käsitööriistadega** | **EKR tase 4** |
| Tegevusnäitajad:   1. Valib lähtuvalt valmistatavast tootest, kasutatavast materjalist sobiva käsitööriista. Kontrollib selle tehnilist korrasolekut. Valmistab tööriista ette järgnevaks tööprotsessiks (hooldab, õlitab, teritab, puhastab vm). 2. Valib lähtuvalt valmistatavast tootest sobiva mõõteriista, šablooni või konduktori ning mõõdab ja märgistab tooriku, detaili või toote. 3. Töötleb käsitööriistadega puitu ja puidupõhist materjali, arvestades nende omadusi ja tootele esitatud kvaliteedinõudeid ning järgides käsitööriistade kasutamise juhendeid ja ohutusnõudeid. 4. Kontrollib töö käigus tooriku, detaili või toote vastavust tehnilises dokumentatsioonis antud mõõtmetele ja kvaliteedinõuetele, hinnates visuaalselt või kasutades selleks mõõteriistu, kaliibreid, etalondetaile jms. | |
| Kommentaarid: | |
| Teadmised:   1. puit- ja puidupõhiste materjalide käsitsi töötlemise tehnoloogia; 2. abivahendid, šabloonid, rakised ja konduktorid; 3. mõõteriistad, märkimisvahendid, kaliibrid ja etalondetailid, nende kasutamise otstarve; 4. erinevad teritusvahendid ja käsitööriistade teritamise võtted; 5. lõikeriistad ja lihvmaterjalid; 6. puit- ja puidupõhiste materjalide mehaanilised ja füüsikalised omadused ning puidurikked; 7. puit- ja puidupõhistest materjalidest toodete valmistamisel kasutatavate lisamaterjalide (nt komposiit) töötlemise põhimõtted; 8. kvaliteedinõuded lõiketöötlemisele; 9. enim levinud puidu lõiketöötlemisel tekkinud vead, nende tekkepõhjused ja kõrvaldamise võimalused; 10. ohutusnõuded materjalide käitlemisel (SDS ohutuskaart). | |
| Kommentaarid: | |
| **B.3.4 Puit- ja puidupõhistest materjalidest detailide ja toodete viimistlemine** | **EKR tase 4** |
| Tegevusnäitajad:   1. Valmistab viimistletava pinna ette (pahteldamine, lihvimine, tolmu eelmaldamine jne) lähtudes tehnilisest dokumentatsioonist ja viimistletava materjali omadustest. 2. Viimistleb pinda käsitsi või käsipihustuspüstoliga (peitsib, värvib, lakib, vahatab, õlitab vm), arvestades viimistletava pinna ja viimistlusmaterjali omadusi, lähtudes tehnilisest dokumentatsioonist ja järgides kvaliteedi- ja ohutusnõudeid. 3. Hindab toodete viimistlust, võttes aluseks kvaliteedinõuded. Viimistlusvigade ilmnemisel selgitab välja selle tekkimise põhjuse. Võtab kasutusele meetmed vea parandamiseks ning edasiseks vältimiseks. | |
| Kommentaarid: | |
| Teadmised:   1. pindade ettevalmistamise ja viimistlemise viisid ja abimaterjalid; 2. viimistlemisel kasutatavad materjalid ja töövahendid; 3. puit- ja puidupõhistest materjalidest toodete viimistlemise tehnoloogilised režiimid ja käsipihustusmeetodiga kasutatavad seadmed; 4. ohutusnõuded viimistlusmaterjalide käitlemisel (SDS ohutuskaart); 5. viimistlemisel tekkida võivate vigade põhjused, nende ennetamise ja kõrvaldamise võimalused. | |
| Kommentaarid: | |
| **B.3.5 Mööbli ja puittoodete koostetööd** | **EKR tase 4** |
| Tegevusnäitajad:   1. Komplekteerib toote detailid ja furnituurid vastavalt tehnilisele dokumentatsioonile ja hindab nende vastavust kvaliteedinõuetele. 2. Koostab detailidest toote ja hindab selle vastavust joonisele. | |
| Kommentaarid: | |
| Teadmised:   1. erinevast materjalist mööbli ja puittoodete tarinditesse kinnitamise põhimõtted ja vahendid; 2. toote pakendamise materjalid ja põhimõtted; 3. mõõteriistad ja märkimisvahendid; 4. mööbli ja puittoodete koostamisel ja paigaldamisel kasutatavad lihtsamad koosteseadmed, käsitööriistad, abiseadmed ja rakised; 5. koostetöödel esinevate vigade ja probleemide põhjused ja nende kõrvaldamise võimalused; 6. viimistletud pindadele tekkida võivate vigastuste kõrvaldamise võimalused. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad | Jörgen Dobris, kompetentsikeskus Tsenter  Tarmo Kalmann, Astangu KRK  Arvi Lokk, Eesti Maaülikool  Eneli Org, Eesti Mööblitootjate Liit  Kalle Palts, Tallinna Ehituskool  Keit Purga, Wermo AS  Marti Sepman, Sealteck OÜ  Uve Uustalu, Helland Baltic OÜ |
| 1. Kutsestandardi kinnitaja | Metsanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 9 |
| 1. Viide Ametite Klassifikaatorile (ISCO 08) | 7522 Tislerid jms töölised |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles – Cabinetmaker, level 4 | |
| Vene keeles – Столяр | |
| Kommentaarid: | |
| **C.3 Lisad** | |
| Lisa 1Kutsestandardis kasutatud terminid  Lisa 2 [Digipädevuste enesehindamise skaala](https://www.kutsekoda.ee/fwk/contenthelper/10684417/10684423/Digip%C3%A4devuse%20enesehindamise%20skaala.pdf) | |
| Kommentaarid: | |